रामनवमी की शोभायात्रा तीन अप्रैल को, प्रभातफेरी 23 से
भास्कर संवाददाता | गुरदासपुर
श्रीराम नवमी के उत्सव पर विशाल शोभायात्रा 3 अप्रैल को श्री कृष्णा मंदिर मंडी से सुबह 11 बजे महंत आचार्य रघुवीर दासी पंडोरी धाम की अध्यक्षता में निकाली जाएगी। इस संबंधी राम नवमी महोत्सव कमेटी की बैठक नवनियुक्त प्रधान अनिल शर्मा की अध्यक्षता में कृष्णा मंदिर में हुई। बैठक में सभी सदस्यों ने शोभायात्रा को विशाल धूमधाम से निकालने का फैसला किया। प्रधान शर्मा ने कहा कि प्रभातफेरी प्रतिदिन कृष्णा मंदिर से सुबह 5 से 6 बजे तक 23 मार्च से शुरू की जाएगी। इस संबंधी सभी धार्मिक, सामाजिक, व्यापारिक एवं प्रमुख लोगों की बैठक 19 मार्च को मंदिर में शाम 5 बजे रखी है, जिसमें सभी शहर निवासियों के सहयोग के लिए विचार विमर्श किया जाएगा और शोभायात्रा को विशाल रूप देने के लिए प्रार्थना की जाएगी। शोभायात्रा निकालने के लिए सभी कमेटियों का गठन भी किया जाएगा। बैठक में डॉ. वीके शोरी, वरिंद्र महाजन, अश्वनी महाजन, नीरज शर्मा, भारती लाल शर्मा, एसएन वालिया, अशोक साहनी, तारा चंद, अनिल रैना, केवल कृष्ण, कमलेश अन्य मौैजूद रहे।
hin_Deva mai_Deva hin_Deva